শচীন তেন্ডুলকর
তিনি ১৯৯৭ - ১৯৯৮ সালের জন্য ভারতের খেলাধুলার সর্বোচ্চ পুরস্কার রাজীব গান্ধী খেলরত্ন পুরস্কার এবং ১৯৯৯ সালে পদ্মশ্রী পুরস্কার অর্জন করেন। ২০০৮ খ্রিষ্টাব্দে তাঁকে ভারতের দ্বিতীয় সর্বোচ্চ পুরস্কার পদ্মভূষণ প্রদান করা হয়। ২০১০ খ্রিষ্টাব্দে আইসিসির পক্ষ থেকে শচীনকে বর্ষসেরা ক্রিকেটার হিসেবে স্যার গারফিল্ড সোবার্স ট্রফি প্রদান করে। ২০১২ খ্রিষ্টাব্দে তিনি রাজ্যসভার সদস্য মনোনীত হন। শচীন প্রথম ভারতীয় খেলোয়াড়, যাকে ভারতীয় বিমানবাহিনী মর্যাদাসূচক ক্যাপ্টেন পদ প্রদান করে।
একদিনের আন্তর্জাতিকে দ্বি-শতকের তালিকা
একদিনের আন্তর্জাতিকে ভারতীয় ক্রিকেট প্রতিভা শচীন তেন্ডুলকর প্রথম ব্যক্তি হিসেবে দ্বি-শতক হাঁকিয়েছেন। ২০১০ সালে গোয়ালিয়রের ক্যাপ্টেন রূপ সিং স্টেডিয়ামে দক্ষিণ আফ্রিকার বিপক্ষে এই কৃতিত্ব অর্জন করেন। এরপর থেকে এপ্রিল, ২০১৫ তারিখ পর্যন্ত সর্বমোট ৫জন ব্যাটসম্যান - শচীন তেন্ডুলকর, বীরেন্দ্র শেওয়াগ, মার্টিন গাপটিল, রোহিত শর্মা ও ক্রিস গেইল এ কৃতিত্বের দাবীদার। তন্মধ্যে ভারত থেকেই চারজন ব্যাটসম্যান এ সম্মাননা লাভ করেন। একদিনের আন্তর্জাতিকে সর্বাধিক ব্যক্তিগত ২৬৪ রান করেছেন রোহিত শর্মা। ১৪ নভেম্বর, ২০১৪ তারিখে কলকাতার ইডেন গার্ডেনসে শ্রীলঙ্কার বিপক্ষে তিনি এই বিরল রেকর্ড স্থাপন করেন। এছাড়াও তিনি সর্বমোট দুইবার দ্বি-শতক হাঁকান।